अभी तक की जांच में पुलिस के सामने जो तथ्य आए हैं, उनके आधार पर कहा जा रहा है कि यह मामला अंधविश्वास से जुड़ा हुआ है। हालांकि आधिकारिक तौर पर इस केस में पुलिस की तरफ से अभी तक कोई बयान नहीं आया है। पुलिस केस के हर पहलू की तहकीकात कर रही है। इसी कड़ी में दिल्ली पुलिस की क्राइम ब्रांच की टीम ने मंगलवार को मौके पर पहुंचकर घर की जांच पड़ताल की। पुलिस ने इस संबंध में परिवार के लोगों से भी बात की। परिवार के लोग इस केस में हत्या का शक जता रहे हैं।